ಮಕ್ಕಳಿಗೆ ಪೌಷ್ಟಿಕಾಂಶ ಹೆಚ್ಚಿಸಲು ಜಾಗೃತಿ ಮೂಡಿಸಿ :ಪದ್ಮಾವತಿ ನಾಯಕ ಸುರಪುರ: ಮಕ್ಕಳಲ್ಲಿರುವ ಅಪೌಷ್ಟಿಕತೆಯನ್ನು ಹೋಗಲಾಡಿಸಲು ಪ್ರತಿಯೊಬ್ಬರು ಮನೆಯ ಆವರಣದಲ್ಲಾಗಲಿ ಪಕ್ಕದ ಖಾಲಿ ಜಾಗದಲ್ಲಿ ನೈಸರ್ಗಿಕವಾಗಿ ದೊರೆಯುವಂತ ಸೊಪ್ಪು,ತರಕಾರಿಗಳನ್ನು ಬೆಳಸಿ ಮಕ್ಕಳಿಗೆ ನೀಡಬೇಕು ಹಾಗೂ ಪೌಷ್ಟಿಕಾಂಶ ಹೆಚ್ಚಿಸುವ ಕುರಿತು ಅಂಗನವಾಡಿ ಕಾರ್ಯಕರ್ತೆಯರು ಜಾಗೃತಿ ಮೂಡಿಸಬೇಕೆಂದು ಸುರಪುರ ವಲಯದ ಮೇಲ್ವಿಚಾರಕಿ ಪದ್ಮಾವತಿನಾಯಕ ಅವರು ಕರೆ ನೀಡಿದರು. ಸುರಪುರ ಶಿಶು ಅಭಿವೃದ್ಧಿ ಯೋಜನಾ ಆವರಣದಲ್ಲಿ 2020 ಪೋಷಣ ಅಭಿಯಾನದ ಭಿತ್ತಿ ಪತ್ರಗಳನ್ನು ಬಿಡುಗಡೆ ಗೊಳಿಸಿ ಮಾತನಾಡಿ, ಅಂಗನವಾಡಿಗೆ ಬರುವ ಪ್ರತಿಯೊಬ್ಬ ಮಕ್ಕಳನ್ನು ತಮ್ಮ ಮಕ್ಕಳೆಂದು ಭಾವಿಸಿ ಉತ್ತಮವಾದ ಶಿಕ್ಷಣ ಕೊಡುವ ಜವಾಬ್ದಾರಿ ಕಾರ್ಯಕರ್ತೆಯರ ಮೇಲೆ ಇದೇ ಎಂದರು. ಅಂಗನವಾಡಿ ಕಾರ್ಯಕರ್ತರಾದ ಸರಸ್ವತಿ ಜೇವರ್ಗಿ,ಭಾಗ್ಯಶ್ರೀ,ಬಸಮ್ಮ ಬೊಮ್ಮನಳ್ಳಿ,ಕಮಲಮ್ಮ,ಶಶಿಕಲಾ,ಗೋಪಮ್ಮ,ನಸೀಮಾ ಬಾನು, ರಂಗುಬಾಯಿ, ಸುರೇಖಾ, ನಾಗಮ್ಮ, ರಾಧಬಾಯಿ,ಅಕ್ಷತಾ ಗುಳಗಿ,ಸೈನಜಾ,ಸುನೀತಾ ಬಿಲ್ಲವ್,ಸಬೀಯಾ,ಕಸ್ತೂರಿ ಸೇರಿದಂತೆ ಇತರಿದ್ದರು.